SKP:n Uudenmaan piirijärjestö

SKP:n Uudenmaan piirijärjestö on Suomen Kommunistisen Puolueen toimintaa Uudenmaan vaalipiirissä ohjaava järjestö, jonka piiritoimisto sijaitsee Helsingissä. Piirin puheenjohtaja on Jiri Mäntysalo ja piirisihteeri Heikki Ekman.

Historia
Suomen Kommunistinen Puolue perusti piirijärjestön Uudellemaalle aloittaessaan julkisen toimintansa jatkosodan jälkeen, mutta kannatuksen nostamisessa ilmenneiden ongelmien vuoksi se sulautettiin SKP:n Helsingin piirijärjestöön maaliskuussa 1951.Veli-Pekka Leppänen: Ohranasta oppositioon; Kommunistit Helsingissä 1944–1951, s. 822–825. KSL, Helsinki 1994.

SKP:n Uudenmaan piirijärjestö perustettiin uudelleen vuonna 1964. Uudenmaan piiriä johti perustamisesta vuoteen 1986 Markus Kainulainen, joka oli 1960-luvulta lähtien yksi SKP:n opposition johtomiehiä ja sen jyrkimmän linjan edustaja.Veli-Pekka Leppänen: Kivääri vai äänestyslippu? Suomen kommunistisen puolueen hajaannus 1964–1970 (Edita 1999), s. 206. Lokakuussa 1985 SKP:n keskuskomitea erotti Uudenmaan ja muut oppositiopiirit puolueesta. Piirin 131 osastosta 112 ilmoitti loppuvuonna jatkavansa järjestössä ja 19 teki päätöksen eroamisesta. Kaikki piirin kaupunki- ja aluejärjestöt jäivät piirikomitean kannattajille. Uudenmaan piiri oli tämän jälkeen muodostamassa Suomen Kommunistista Puoluetta (yhtenäisyys) (SKPy)Poliittinen kalenteri: SKP:n hajotuksesta puolueen uudelleenrekisteröintiin. teoksessa Kolme kirjainta. SKP:n yhdeksän vuosikymmentä Marxilainen foorumi 43 (TA-Tieto 2008), s. 154–164. ja eronneet liittyivät SKP:n enemmistön muodostamaan SKP:n uusmaalaisten jäsenten piirijärjestöön.

Raittiusyhdistys Sotunkylän Viiri perustettiin piirin toimesta 1960-luvun puolivälissä. Piirijohdon hallinnoiman yhdistyksen kautta hoidettiin aluksi joitakin piirin taloudellisia toimintoja, mutta tehtäviä lisättiin vähitellen ja lopulta lähes koko piirin omaisuus oli Viirin hallussa. Piirin ja yhdistyksen tiet erkanivat alkuvuonna 1988, kun (SKPy:n enemmistölinjaa tukenutta) piirikomiteaa vastustaneet Kommunistien keskusneuvoston kannattajat saivat enemmistön Viirin vuosikokouksessa. Viiri irtisanoi piiritoimiston vuokrasopimuksen aatteellis-poliittisiin erimielisyyksiin vedoten ja kieltäytyi maksamasta velkoja, joita piiri ryhtyi perimään oikeusteitse. Keskusneuvosto perusti toukokuussa Kommunistisen työväenpuolueen (KTP). SKP:n piiritoimisto muutti Vantaan Asematieltä Helsinkiin Karhusuontielle. Nykyään piiritoimisto sijaitsee Malmilla.

Vuosina 1975–1989 piirijärjestö julkaisi lehteä Uudenmaan Työkansa. SKP:n nykyinen pää-äänenkannattaja Tiedonantaja aloitti ilmestymisensä vuonna 1967 Uudenmaan piirijärjestön tiedotteena. Vuosikymmenen lopulla siitä muodostui SKP:n kaikkien oppositiopiirien yhteinen äänenkannattaja. 

Piirisihteerit
Nestori Nurminen 1944-1945
Jaakko Parkkari 1945
Kaarlo Mäkinen 1945-1948 
Aaro Uusitalo 1949-1950
Markus Kainulainen 1964–1986
Kalervo Ilmanen 1986–1989
Pentti Storm 1989–?Kalervo Ilmanen: Kohti parempaa elämää - Sosialismia. 50 vuotta julkista toimintaa. SKP:n Uudenmaan piiri 1944 - 1994.
Juha-Pekka Väisänen ?-2010
Sippo Kähmi (vt.) 2011-2012
Tiina Sandberg 2010-2018
Jukka Ahokas 2018-2023
Marko Korvela (vt.) 2022-2023
Heikki Ekman 2023-

Piirin puheenjohtajat
Aarno Nieminen 1988
Lena Huldén
Arto Viitaniemi ?-2022
Jiri Mäntysalo 2022-

Vaalit
Eduskuntavaalit

 Vuosi Edustajat Äänet 1999 -- 2 176 0,52%Eduskuntavaalit 1983-2019, puolueiden kannatus Tilastokeskus 2015 2003 -- 2 128 0,47% 2007 -- 2 103 0,45% 2011 -- 1 308 0,26%Tulos puolueittain / Uudenmaan vaalipiiri Oikeusministeriö 20.4.2011 2015 -- 1 189 0,23% 2019 -- 1 247 0,23%    Kunnallisvaalit
 Vuosi Valtuutetut Äänet 2000 3 1 625 0,49%Kunnallisvaalit 1976-2017, puolueiden kannatus Tilastokeskus 2004 3 1 620 0,43% 2008 1 1 572 0,38% 2012 1 1 438 0,34% 2017 1 1 030 0,23%Europarlamenttivaalit
 Vuosi Äänet 1999 985 0,47%Europarlamenttivaalit 1996-2019, puolueiden kannatus Tilastokeskus 2004 1 495 0,51% 2009 1 255 0,41% 2014 875 0,27% 2019 558 0,16%

Osastot

SKP:n Espoon ja Kauniaisten kaupunkijärjestö
SKP:n Kivenlahden osasto
SKP:n Leppävaaran osasto
SKP:n Matinkylän osasto
SKP:n Olarin osasto
SKP:n Viherlaakson osasto
SKP:n Otaniemen osasto
SKP:n Fiskarsin osasto ry
SKP:n Hangon osasto
SKP:n Hyvinkään osasto
SKP:n Jokelan osasto
SKP:n Järvenpään kaupunkijärjestö
SKP:n Järvenpään osasto
SKP:n Järvenpään läntinen osasto
SKP:n Järvenpään pohjoinen osasto
SKP:n Karkkilan osasto
SKP:n Keravan osasto
SKP:n Kirkkonummen osasto
SKP:n Lepsämän osasto
SKP:n Pinjaisten osasto
SKP:n Porvoon osasto
SKP:n Talman osasto
SKP:n Tuusulan osasto
SKP:n Vantaan kaupunkijärjestö
SKP:n Friherrsin osasto
SKP:n Hakunilan osasto
SKP:n Korson osasto
SKP:n Länsi-Vantaan osasto
SKP:n Rekolan osasto
SKP:n Tikkurilan osasto
SKP:n Virkkalan osasto

Katso myös
 Pavi, SKP:n Uudenmaan piirijärjestön perustama ja omistama tanssilava Vantaan Itä-Hakkilassa.

 Lähteet 

 Aiheesta muualla 
SKP:n Uudenmaan piirijärjestö ry
Uudenmaan Näköala 

Luokka:Suomen kommunistinen puolue
Luokka:Uudenmaan vaalipiiri
Uusimaa